HYRJE
Libri i Mësuesit për lëndën Qytetari 6 është hartuar në përputhje me Kornizën Kurrikulare të Arsimit Parauniversitar, kurrikulën me bazë kompetencash dhe programin mësimor të lëndës. Ai synon të mbështesë mësuesit në planifikimin, organizimin dhe zhvillimin e procesit mësimor, duke ofruar orientime metodologjike dhe didaktike që lehtësojnë realizimin e rezultateve të të nxënit dhe zhvillimin e kompetencave të nxënësve.
Lënda e Qytetarisë ka një rol të veçantë në edukimin e brezit të ri, pasi synon formimin e qytetarëve aktivë, të përgjegjshëm dhe të angazhuar, të aftë për të marrë pjesë në mënyrë të ndërgjegjshme në jetën demokratike. Përmes tematikave të saj, nxënësit zhvillojnë njohuri, aftësi, qëndrime dhe vlera që lidhen me identitetin personal e shoqëror, të drejtat dhe përgjegjësitë, respektimin e diversitetit, demokracinë, shtetin e së drejtës, bashkëjetesën, mbrojtjen e mjedisit, qytetarinë digjitale dhe pjesëmarrjen aktive në komunitet.
Ky libër mbështetet në qasjen e të nxënit me në qendër nxënësin, duke promovuar metoda dhe teknika bashkëkohore të mësimdhënies që nxisin mendimin kritik, komunikimin, bashkëpunimin, zgjidhjen e problemeve dhe vendimmarrjen e argumentuar. Veprimtaritë e propozuara krijojnë mundësi që nxënësit të ndërtojnë njohuritë në mënyrë aktive, të reflektojnë mbi përvojat e tyre dhe t'i zbatojnë ato në situata konkrete të jetës së përditshme.
Për secilën temë mësimore, Libri i mësuesit ofron orientime për realizimin e orës së mësimit, sugjerime metodike, veprimtari individuale dhe në grup, situata të të nxënit, pyetje nxitëse, alternativa për diferencimin e mësimdhënies, si dhe forma të vlerësimit formues dhe përmbledhës. Këto elemente i japin mësuesit mundësinë të ndërtojë një proces mësimor fleksibël, gjithëpërfshirës dhe të përshtatur me nevojat, interesat dhe ritmet e ndryshme të të nxënit.
Në tërësinë e tij, ky libër synon të jetë një udhërrëfyes praktik dhe profesional, i cili mbështet mësuesin në realizimin e një mësimdhënieje cilësore dhe në krijimin e një klime demokratike në klasë, ku respektohen dinjiteti, barazia, bashkëpunimi dhe përgjegjësia. Përmes këtij procesi, lënda e Qytetarisë kontribuon në formimin e individëve që njohin dhe respektojnë të drejtat e njeriut, vlerësojnë diversitetin, mbrojnë interesin publik dhe angazhohen në mënyrë aktive për zhvillimin e një shoqërie demokratike, të drejtë dhe gjithëpërfshirëse.














REZULTATET E TË NXËNIT SIPAS KOMPETENCAVE KYÇE
Lënda QYTETARI 6, kontribuon në zhvillimin e kompetencave kyçe përmes edukimit për kulturë demokratike, të drejtat e njeriut, pjesëmarrjen qytetare, mendimin kritik dhe bashkëjetesën. Programi mbështetet te kompetencat për kulturë demokratike dhe lidhet me kompetencat kyçe të kurrikulës parauniversitare. 
1. Kompetenca e komunikimit dhe e të shprehurit
Nxënësi/ja:
· shpreh mendimet, ndjenjat dhe qëndrimet në mënyrë të qartë dhe të argumentuar 
· përdor fjalorin përkatës të lëndës së qytetarisë 
· dëgjon me vëmendje dhe respekton mendimet e të tjerëve 
· merr pjesë në diskutime, debate dhe prezantime 
· komunikon në mënyrë të respektueshme në situata bashkëpunimi ose konflikti 
· interpreton mesazhe të përcjella përmes teksteve, figurave, mediave dhe burimeve digjitale. 
2. Kompetenca e të menduarit
Nxënësi/ja:
· identifikon dhe analizon probleme shoqërore, kulturore, qytetare dhe ekonomike 
· dallon faktet nga opinionet dhe paragjykimet 
· krahason situata, ide, qëndrime dhe mënyra të ndryshme veprimi 
· analizon shkaqet dhe pasojat e konflikteve, korrupsionit dhe problemeve komunitare
· vlerëson informacionin në mënyrë kritike 
· argumenton zgjedhjet dhe qëndrimet e veta 
· propozon alternativa për zgjidhjen e problemeve. 
3. Kompetenca e të nxënit
Nxënësi/ja:
· përdor njohuritë dhe përvojat paraprake për të kuptuar situata të reja 
· kërkon dhe përzgjedh informacion nga teksti, interneti, media dhe burime të tjera 
· organizon informacionin përmes tabelave, skemave, hartave të koncepteve dhe shënimeve 
· reflekton mbi mënyrën e vet të të nxënit 
· vlerëson përparimin dhe identifikon nevojat për përmirësim 
· lidh njohuritë e mësuara me jetën e përditshme, familjen, shkollën dhe komunitetin. 
4. Kompetenca për jetën, sipërmarrjen dhe mjedisin
Nxënësi/ja:
· merr vendime të përgjegjshme në situata të jetës së përditshme 
· identifikon nevojat dhe problemet e komunitetit 
· planifikon dhe realizon veprimtari ose projekte qytetare 
· bashkëpunon për zgjidhjen e problemeve dhe për të mirën e përbashkët 
· kupton marrëdhëniet ndërmjet biznesit, klientit, tregtisë dhe tregut global 
· tregon përgjegjësi në përdorimin e burimeve dhe në mbrojtjen e mjedisit 
· zhvillon nismën, krijimtarinë dhe aftësinë për të përballuar situata të reja. 
5. Kompetenca personale
Nxënësi/ja:
· njeh dhe vlerëson identitetin, vlerat, emocionet dhe aftësitë personale 
· zhvillon vetëbesim dhe përgjegjësi për veprimet e veta 
· merr vendime të mbështetura në ndershmëri dhe integritet 
· respekton veten dhe dinjitetin e të tjerëve 
· menaxhon emocionet dhe sjelljen në situata të ndryshme 
· reflekton mbi ndikimin e veprimeve personale te njerëzit dhe komuniteti 
· ndërton marrëdhënie të shëndetshme dhe të përgjegjshme. 
6. Kompetenca qytetare
Nxënësi/ja:
· njeh të drejtat, detyrimet dhe përgjegjësitë qytetare 
· respekton dinjitetin njerëzor, barazinë, drejtësinë dhe të drejtat e njeriut 
· respekton diversitetin kulturor, fetar dhe shoqëror 
· dallon sjelljen demokratike nga ajo diskriminuese, korruptive ose e papërgjegjshme 
· shpjegon rolin e institucioneve dhe të shërbimeve publike 
· merr pjesë në vendimmarrje, diskutime dhe veprimtari të komunitetit 
· bashkëpunon për zgjidhjen paqësore të konflikteve
· vepron me integritet dhe kontribuon për të mirën e përbashkët. 
7. Kompetenca digjitale
Nxënësi/ja:
· përdor teknologjinë për kërkimin, përzgjedhjen dhe paraqitjen e informacionit 
· vlerëson besueshmërinë e burimeve digjitale 
· dallon informacionin e saktë nga dezinformimi, paragjykimi dhe gjuha e urrejtjes 
· komunikon në mënyrë etike dhe të sigurt në mjediset digjitale 
· respekton privatësinë, të drejtat dhe dinjitetin e të tjerëve në internet 
· përdor mjete digjitale për realizimin e detyrave, projekteve dhe prezantimeve
· kupton mundësitë dhe rreziqet që lidhen me teknologjinë dhe inteligjencën artificiale. 










REZULTATET E TË NXËNIT SIPAS KOMPETENCAVE TË FUSHËS / LËNDËS
Në lëndën QYTETARI 6 rezultatet e të nxënit lidhen me zhvillimin e kompetencave për kulturë demokratike, të organizuara në katër përbërës kryesorë: vlerat, qëndrimet, aftësitë dhe njohuritë dhe të kuptuarit kritik. 
Në përfundim të klasës së gjashtë, nxënësi/ja:
1. Vlerat
· vlerëson dinjitetin njerëzor dhe të drejtat e njeriut
· vlerëson larminë kulturore dhe respekton kulturat, traditat dhe besimet e ndryshme 
· vlerëson demokracinë, drejtësinë, barazinë dhe shtetin e së drejtës 
· njeh rëndësinë e respektit, integritetit, përgjegjësisë dhe të mirës së përbashkët. 
2. Qëndrimet
· tregon respekt ndaj njerëzve me mendime, kultura dhe përvoja të ndryshme 
· shfaq përgjegjësi ndaj familjes, shkollës, komunitetit dhe mjedisit 
· tregohet i hapur ndaj ideve dhe këndvështrimeve të reja 
· zhvillon vetëbesim dhe gatishmëri për pjesëmarrje qytetare 
· respekton rregullat dhe kundërshton diskriminimin, paragjykimet, korrupsionin dhe padrejtësinë 
· tregon tolerancë ndaj paqartësive dhe ndryshimeve. 
3. Aftësitë
Nxënësi/ja:
· vëzhgon, identifikon, përshkruan dhe analizon dukuri shoqërore 
· dëgjon dhe interpreton mendimet e të tjerëve 
· komunikon dhe argumenton mendimin e vet në mënyrë të qartë dhe me respekt 
· mendon në mënyrë kritike dhe vlerëson informacionin nga burime të ndryshme 
· bashkëpunon me të tjerët dhe merr pjesë në punë individuale, në dyshe dhe në grup 
· shfaq empati dhe përpiqet të kuptojë këndvështrimin e tjetrit 
· identifikon probleme dhe propozon mënyra për zgjidhjen e tyre 
· zgjidh konfliktet në mënyrë paqësore, përmes dialogut, mirëkuptimit dhe kompromisit 
· ndërton konsensus dhe kontribuon për arritjen e synimeve të përbashkëta 
· përdor teknologjinë dhe informacionin në mënyrë të përgjegjshme. 


4. Njohuritë dhe të kuptuarit kritik
Nxënësi/ja:
· njeh dhe kupton në mënyrë kritike veten, emocionet, mendimet, vlerat dhe sjelljet e veta 
· kupton lidhjen ndërmjet mendimeve, emocioneve, vendimeve dhe veprimeve 
· njeh dhe kupton kulturën, identitetin kulturor, diversitetin dhe bashkëjetesën 
· kupton rolin e komunitetit, institucioneve dhe pjesëmarrjes qytetare 
· njeh parimet demokratike, të drejtat dhe përgjegjësitë e qytetarit 
· kupton rëndësinë e integritetit, transparencës dhe luftës kundër korrupsionit
· kupton marrëdhëniet ekonomike dhe shoqërore në një botë të ndërvarur 
· analizon në mënyrë kritike informacionin, median, komunikimin dhe ndikimin e teknologjisë 
· lidh njohuritë qytetare me situata konkrete në familje, shkollë, komunitet dhe shoqëri. 




PLANIFIKIMI VJETOR LËNDOR
FUSHA: SHKENCAT SHOQËRORE
LËNDA: QYTETARI
35 javë × 1 orë/javë  = 35 orë
	Nr 
	NDARJA VJETORE E ORËVE
	NUMRI I ORËVE
	PËRQINDJA

	1
	Njohuri të reja
	23 orë
	65.7 % (e totalit)

	2
	Përpunim njohurish
	12 orë
	34.3 % (e totalit)

	3
	a. Përsëritje 
	  2 orë
	16.7 % (e përpunimit të njohurive)

	4
	b. Test 
	  3 orë
	25 % (e përpunimit të njohurive)

	5
	c. Projekt 
	  3 orë
	25 % (e përpunimit të njohurive)

	6
	d. Veprimtari praktike
	  4 orë
	33.3 % (e përpunimit të njohurive)

	7
	TOTALI
	35 orë
	100%



Koha mësimore për tematikë
	Nr
	TEMATIKA
	ORË

	1
	KULTURA 
	13 orë

	2
	KOMUNITETI
	13 orë

	3
	TREGU GLOBAL
	  9 orë





	TEMATIKA
	SHPËRNDARJA E PËRMBAJTJES SË LËNDËS

	
	SHTATOR - DHJETOR
13 orë
	JANAR - MARS
12 orë
	PRILL – QERSHOR
10 orë

	







KULTURA
13 orë
	Kultura në shoqërinë e sotme
Elementet përbërëse të kulturës
Identiteti kulturor
Diversiteti kulturor
Kultura, media dhe stereotipat
Veprimtari praktike: Njohim elementet e kulturës shqiptare
Besimet fetare si pjesë e larmisë kulturore
Konfliktet kulturore dhe bashkëjetesa
Ndikimi i kulturës në sjelljen qytetare
Veprimtari praktike: zgjidhja e konflikteve pët të mirën e përbashkët
Përsëritje: Kultura
TEST 
Projekt ora I: Zgjidhja e një problemi komunitar

	
	

	

KOMUNITETI
12 orë
	
	Çfarë është komuniteti?
Shërbimet që ofrohen në komunitet
Përgjegjësia e institucioneve ndaj komunitetit
Korrupsioni dhe format e tij
Shkaqet dhe pasojat e korrupsionit
Mjedisi shkollor dhe korrupsioni
Veprimtari praktike: Si ta luftojmë korrupsionin
Integriteti moral
Pjesëmarrja qytetare në komunitet
Përsëritje: Komuniteti
TEST
Projekt ora II
	

	




TREGU GLOBAL
10 orë
	
	
	Veprimtari praktike: Rruga e integrimit dhe pjesëmarrjes qytetare
Biznesi dhe klienti
Biznesi dhe kultura
Tregëtia globale (ndërkombëtare)
Specializimi i vendeve në prodhim dhe tregëti
Barrierat tregëtare
Monedha dhe kursi i këmbimit
Fuqia punëtore globale
TEST
Projekt ora III






REZULTATET E TË NXËNIT SIPAS TEMATIKAVE – QYTETARI 6
 Tematika: KULTURA
Në përfundim të tematikës, nxënësi/ja:
· përkufizon kulturën dhe identifikon elementet përbërëse të saj 
· dallon kulturën materiale nga kultura shpirtërore 
· shpjegon mënyrën se si kultura krijohet, mësohet, transmetohet dhe përshtatet
· identifikon lidhjen ndërmjet kulturës, identitetit personal dhe përkatësisë kulturore 
· njeh dhe përshkruan forma të ndryshme të shprehjes kulturore 
· shpjegon kuptimin dhe rëndësinë e diversitetit kulturor 
· dallon stereotipat dhe paragjykimet në jetën e përditshme dhe në media 
· përshkruan larminë kulturore dhe fetare 
· identifikon shkaqet dhe pasojat e konflikteve kulturore 
· propozon mënyra për parandalimin dhe zgjidhjen paqësore të konflikteve 
· analizon ndikimin e kulturës në mendimet, sjelljet dhe vendimet qytetare 
· vlerëson dialogun, tolerancën dhe respektin për kulturat dhe besimet e ndryshme 
· kontribuon në krijimin e marrëdhënieve të bazuara në respekt, mirëkuptim dhe bashkëjetesë paqësore. 
Synimi: Nxënësi të kuptojë rolin e kulturës në formimin e jetës personale dhe shoqërore, si dhe të marrë vendime që mbështesin respektimin e larmisë kulturore dhe bashkëjetesën paqësore. 












PLANIFIKIMI I PERIUDHËS SË PARË ( Shtator – Dhjetor)
FUSHA: SHKENCAT SHOQËRORE
LËNDA: QYTETARI
	Nr
	Tematika
	Tema mësimore
	Situatë e parashikuar e të nxënit
	Metodologjia dhe veprimtaritë e nxënësve
	Vlerësimi
	Materialet dhe burimet mësimore

	1
	







KULTURA 
13 orë
	Kultura në shoqërinë e sotme
	Diskutim mbi letrën e Arbës dhe traditat e dasmave.
	Bashkebisedim, punë në grup
	Vlerësim diagnostikues, diskutim, vetëvlerësim
	Teksti, foto.

https://ich.unesco.org/

	2
	
	Elementet përbërëse të kulturës
	Mësuesi/ja paraqet situatën e Drinit, ku familja mblidhet çdo të diel dhe gjyshja u tregon histori nipërve e mbesave.
	Të nxënët bashkëpunues, analizë e situatave, punë në grup
	Vlerësim individual
Vlerësimi 
i përgjigjeve 
me gojë
Vlerësimi i njëri-tjetrit
	Teksti, dokumenete historike

https://ich.unesco.org/en/state/albania-AL

	3
	
	Identiteti kulturor
	Paraqitet situatë e aktivitetit kulturor të zhvilluar në shkollë. 
	Mendo-diskuto-ndaj, INSERT
	Vlerësimi i punës në grup dhe individual.
Vlerësim për prezantimin 
me gojë
	Foto familjare, albume

https://ich.unesco.org/en/state/albania-AL 

	4
	
	Diversiteti kulturor
	Aktivitet kulturor në shkollë, ku nxënësit interpretuan poezi, këngë dhe valle nga krahina të ndryshme të Shqipërisë.
	Diskutim  udhëhequr, 
punë në grup
	Vlerësim individual
Vlerësimi 
i përgjigjeve 
me gojë
Vlerësimi i njëri-tjetrit
	Teksti, piktura, objekte kulturore
https://whc.unesco.org/en/educationkit/

	5
	
	Kultura, media dhe stereotipat
	Dea po ndjek një kronikë televizive ku një komunitet paraqitet në mënyrë negative.
	Mendo-diskuto-ndaj, Debat i drejtuar
	Vlerësimi i punës në grup dhe individual.
Vlerësim për prezantimin 
me gojë
	Teksti, artikuj te ndryshëm 
https://whc.unesco.org/en/educationkit/

	6
	
	Veprimtari praktike: Njohim elementet e kulturës shqiptare
	Fotografi me elemente të kulturës shqiptare (veshje tradicionale, gatime etj) 
	Stuhi mendimesh, punë grupe, diskutim
	Vlerësim mes nxënësish.
Vlerësim i veprimtarisë së pavarur në grup dhe individuale
	SMART Lab, Foto, skica, videokaseta.
https://iktk.gov.al/

	7
	
	Besimet fetare si pjesë e larmisë kulturore
	Ardit jeton në një lagje ku familje me besime të ndryshme fetare jetojnë në harmoni, respektojnë festat e njëri-tejtrin.
	Brainstorming, Kllaster, 
Pyetje-përgjigje
	Vlerësim individual, vlerësim i detyrave në klasë
	Teksti, postera, fletëpalosje.
https://www.mhk.gov.al/

	8
	
	Konfliktet kulturore dhe bashkëjetesa
	Organizimi i një ekskursioni. Secili mbron idenë e vet dhe diskutimi kthehet në konflikt.
	Bashkebisedim,  Lojë në role, Peshorja e vendimit
	Vlerësim i pyetjeve me gojë, vlerësim i detyrave të shtëpisë
	Teksti, Rregullorja e Shkollës
https://www.unicef.org/albania/what-we-do

	9
	
	Ndikimi i kulturës në sjelljen qytetare
	Në lagjen ku banon Ola, disa banorë propozojnë të mbjellin lule dhe të kujdesen për hapësirën e përbashkët. 
	Stuhi mendimesh, diskutim
	Vlerësim individual, vlerësim i detyrave në klasë
	Teksti, materiale të ndryshme nga interneti apo libra që kanë lexuar

	10
	
	Veprimtari praktike: Zgjidhja e konflikteve për të mirën e përbashkët
	Nxënësit analizojnë situata të ndryshme konfliktesh nga jeta e përditshme dhe diskutojnë zgjidhje.
	Stuhi mendimesh, lojë në role, punë krijuese
	Vlerësim mes nxënësish.
Vlerësim i veprimtarisë së pavarur në grup dhe individuale
	Teksti, artikuj ilustrues
https://www.unicef.org/albania/media/4391/file/AKDF%202021-2026%20ALB.pdf

	11
	
	Përsëritje: Kultura
	
	
	Vlerësim i prezanitmeve te nxënësve, vlerësim i punës në grup
	Teksti, foto, materiale të ndryshme 
https://www.mhk.gov.al/

	12
	
	TEST
	
	
	Vlerësim përmbledhës
	

	13
	
	Projekt: Ora I
Tema: Zgjidhja e një problemi komunitar
	Nxënësit vëzhgojnë disa fotografi ose një video të shkurtër me pamje nga mjediset e shkollës. 
	Bisedë e drejtuar, punë në grupe, prezantim
	Vlerësim mes nxënësish, vlerësimi i punës në grup
	Interneti, foto, skica, videokaseta
https://www.instat.gov.al/                 

























REZULTATET E TË NXËNIT SIPAS TEMATIKAVE – QYTETARI 6
Tematika: KOMUNITETI
Në përfundim të tematikës, nxënësi/ja:
· përkufizon komunitetin dhe identifikon komunitetet ku bën pjesë 
· dallon nevojat individuale nga nevojat e përbashkëta të komunitetit 
· rendit shërbimet e domosdoshme për funksionimin e një komuniteti 
· identifikon institucionet përgjegjëse për ofrimin e shërbimeve publike
· mbledh dhe analizon mendime për cilësinë e shërbimeve në komunitet 
· vlerëson nëse pushteti vendor dhe institucionet i përmbushin përgjegjësitë e tyre 
· identifikon raste të papërgjegjshmërisë, favorizimit dhe keqpërdorimit të detyrës 
· përkufizon korrupsionin dhe dallon format e tij 
· shpjegon shkaqet dhe pasojat e korrupsionit për individin dhe komunitetin 
· dallon sjelljen me integritet nga sjellja korruptive 
· shpjegon rëndësinë e ndershmërisë, përgjegjësisë dhe integritetit moral 
· propozon mënyra konkrete për parandalimin dhe luftimin e korrupsionit 
· shpjegon rëndësinë e pjesëmarrjes qytetare 
· merr pjesë vullnetarisht në veprimtaritë e klasës, shkollës dhe komunitetit 
· diskuton mënyra për rritjen e përgjegjësisë dhe pjesëmarrjes qytetare 
· bashkëpunon me të tjerët për zgjidhjen e një problemi komunitar 
· zhvillon një projekt qytetar në shërbim të së mirës së përbashkët. 
Synimi: Nxënësi të njohë shërbimet dhe institucionet e komunitetit, të identifikojë korrupsionin dhe të marrë pjesë në veprimtari konkrete për të mirën e përbashkët. 








PLANIFIKIMI I PERIUDHËS SË DYTË ( Janar – Mars )
FUSHA: SHKENCAT SHOQËRORE
LËNDA: QYTETARI
	Nr
	Tematika
	Tema mësimore
	Situatë e parashikuar e të nxënit
	Metodologjia dhe veprimtaritë e nxënësve
	Vlerësimi
	Burimet

	1
	







KOMUNITETI
12 orë
	Çfarë është komuniteti
	Nxënësit krahasojnë dy situata jetësore nga teksti.
	Të lexuarit ndërveprues, punë në grup
	Vlerësim diagnostikues, diskutim, vetëvlerësim
	Teksti, foto të familjes, klasës, shkollës dhe lagjes.
https://www.unicef.org/albania/sq      

	2
	
	Shërbimet që ofrohen në komunitet
	Nxënësit lexojnë dhe diskutojnë situatën jetësore për Jonën në qendrën shëndetësore.
	Stuhi mendimi, të nxënët bashkëpunes, ndërtimi i shprehive
	Vlerësim individual
Vlerësimi 
i përgjigjeve 
me gojë
Vlerësimi i njëri-tjetrit
	Teksti, foto institucionesh, karta me shërbime publike.

https://www.unicef.org/albania/sq 


	3
	
	Përgjegjësia e institucioneve ndaj komunitetit
	Nxënësit lexojnë dhe diskutojnë situatën jetësore për një familje që i drejtohet bashkisë për ndihmë ekonomike.
	Nxitje për të menduar, punë në grup
	Vlerësimi i punës në grup dhe individual.
Vlerësim për prezantimin 
me gojë
	Teksti, organikë e thjeshtë e Bashkisë

https://tirana.al/



	4
	
	Korrupisioni dhe format e tij
	Nxënësit lexojnë dhe diskutojnë situatën jetësore të tekstit për Perlën.
	Stuhi mendimi, tabelë krahasuese, reflektim
	Vlerësim individual
Vlerësimi 
i përgjigjeve 
me gojë
Vlerësimi i njëri-tjetrit
	Teksti, artikuj gazetash, situata problemore, tregime të shkurtra

https://www.transparency.org/en/toolkits/youth

	5
	
	Shkaqet dhe pasojat e korrupisionit
	Nxënësit lexojnë dhe diskutojnë situatën jetësore për një rast ku një veprim korruptiv ndodh për shkak të frikës, pasigurisë, vështirësive ekonomike ose tolerimit të shkeljeve.
	Përpunim i përmbajtjes
punë në grup 
konsolidim i njohurive
	Vlerësimi i punës në grup dhe individual.
Vlerësim për prezantimin 
me gojë
	Teksti, 
materiale nga interneti

https://www.transparency.org/en/what-is-corruption

	6
	
	Mjedisi shkollor dhe korrupisioni
	Nxënësit lexojnë dhe diskutojnë situata nga jeta shkollore ku rregullat nuk zbatohen njësoj për të gjithë.
	Stuhi mendimi, punë në grup, ditar dypjesësh
	Vlerësim mes nxënësish.
Vlerësim i veprimtarisë së pavarur në grup dhe individuale
	Teksti, artkuj të ndryshëm, informacion nga TV

https://www.unodc.org/e4j/en/secondary/teaching-guide-anti-corruption/rationale-for-using-the-video.html

	7
	
	Veprimtari praktike: Si të luftojmë korrupsionin
	Nxënësit analizojnë një situatë shkollore ku rregullat nuk zbatohen njësoj për të gjithë. Përmes “Pemës së problemit”, ata identifikojnë shkaqet, problemin kryesor, pasojat dhe zgjidhjet e mundshme, pa kërkuar fajtorë.
	Analizë e situatës, pema e problemit, përpunim informacioni
	Vlerësim individual, vlerësim i detyrave në klasë
	Teksti, foto, Smart Lab

https://www.unodc.org/e4j/en/secondary/teaching-guide-anti-corruption/rationale-for-using-the-video.html

	8
	
	Integriteti moral
	Nxënësit diskutojnë situatën jetësore të tekstit, ku një nxënës gjen në oborrin e shkollës një portofol dhe duhet të vendosë nëse do ta mbajë apo do t’ia dorëzojë nxënëses që e ka humbur. 
	Stuhi mendimi, konsolidim i njohurive, reflektim
	Vlerësim i pyetjeve me gojë, vlerësim i detyrave të shtëpisë
	Teksti, videokaseta, shembuj të ndryshëm

https://www.unodc.org/e4j/en/secondary/teaching-guide-anti-corruption/rationale-for-using-the-video.html

	9
	
	Pjesëmarrja qytetare në komunitet
	Nxënësit diskutojnë situatën jetësore, ku banorët e një lagjeje përballen me një rrugë të mbushur me ujë, baltë dhe mbeturina dhe vendosin të marrin nismë në bashkëpunim me Bashkinë. 
	Hartë koncepti, zgjidhje e problemit
	Vlerësim individual, vlerësim i detyrave në klasë
	Teksti, peticione, pyetësorë, postera ndërgjegjësues

https://www.unicef.org/albania/child-protection-system



	10
	
	Përsëritje: Komuniteti
	Nxënësit rikujtojnë temat e tematikës “Komuniteti” dhe zgjidhin ushtrimet e rubrikës “Provo veten”.
	Stuhi mendimi, analizë e tipareve semantike, hartë koncepti
	Vlerësim mes nxënësish.
Vlerësim i veprimtarisë së pavarur në grup dhe individuale
	Teksti, foto, albume

https://www.unicef.org/albania/child-protection-system

	11
	
	TEST
	
	
	Vlerësim përmbledhës
	

	12
	
	Projekt: Ora II
Tema: Zgjidhja e një problemi komunitar
	Nxënësit paraqesin informacionin e mbledhur nga intervistat dhe vëzhgimet. Diskutojnë se cilat janë shkaqet dhe pasojat e problemit të zgjedhur dhe si mund të përmirësohet situata.
	Dikutim, pyetje-përgjigje, diagrama shkak-pasojë
	Vlerësim mes nxënësish, vlerësimi i punës në grup
	Interneti, foto, skica, videokaseta

https://www.instat.gov.al/                 








REZULTATET E TË NXËNIT SIPAS TEMATIKAVE – QYTETARI 6
Tematika: TREGU GLOBAL
Në përfundim të tematikës, nxënësi/ja:
· përkufizon tregtinë dhe tregun global 
· shpjegon pse vendet zhvillojnë tregti me njëri-tjetrin 
· dallon importin nga eksporti 
· identifikon produkte të importuara dhe vendet e origjinës së tyre 
· shpjegon lidhjen ndërmjet nevojave, burimeve, prodhimit dhe tregtisë 
· shpjegon specializimin e vendeve në prodhim dhe tregti 
· identifikon përfitimet dhe kufizimet e specializimit 
· dallon barrierat tregtare, si tarifat, kuotat, subvencionet, embargot dhe standardet 
· shpjegon arsyet pse qeveritë përdorin barriera tregtare 
· përkufizon monedhën dhe kursin e këmbimit 
· shpjegon ndikimin e kursit të këmbimit në çmimet e produkteve 
· analizon ndikimin e kulturës në sjelljen e biznesit dhe të klientit 
· përshkruan rolin e teknologjisë, komunikimit dhe transportit në tregun global 
· shpjegon kuptimin e fuqisë punëtore globale 
· identifikon aftësitë profesionale, digjitale, gjuhësore dhe ndërkulturore që kërkon tregu global i punës 
· analizon mundësitë dhe sfidat që sjell ekonomia globale 
· pranon ndërvarësinë ndërmjet vendeve dhe respekton kontributin e tyre në ekonominë botërore 
· merr vendime të informuara dhe të përgjegjshme si konsumator dhe qytetar. 
Synimi:  Nxënësi duhet të kuptojë ndikimin e tregtisë ndërkombëtare në jetën e përditshme, arsyet e shkëmbimeve ndërmjet vendeve dhe rëndësinë e ndërvarësisë ekonomike globale. 







PLANIFIKIMI I PERIUDHËS SË TRETË ( Prill - Qershor )
FUSHA: SHKENCAT SHOQËRORE
LËNDA: QYTETARI
	Nr
	Tematika
	Tema mësimore
	Situatë e parashikuar e të nxënit
	Metodologjia dhe veprimtaritë e nxënësve
	Vlerësimi
	Burimet

	1
	



TREGU GLOBAL
10 orë
	Veprimtari praktike: Rruga e integritetit dhe pjesëmarrjes qytetare
	Nxënësit analizojnë situata nga jeta shkollore dhe komunitare, dallojnë veprimet e drejta nga ato të gabuara.
	Analizë situatash, lojë në role, rrjet diskutimi

	Vlerësim diagnostikues, diskutim, vetëvlerësim
	Teksti, 


	2
	
	Biznesi dhe klienti
	Një nxënës shkon në dyqan për të blerë një palë atlete. Ata diskutojnë kush është biznesi, kush është klienti, çfarë produkti ose shërbimi ofrohet.
	Stuhi mendimi, shpjegim koncepti, reflektim
	Vlerësim individual
Vlerësimi 
i përgjigjeve 
me gojë
Vlerësimi i njëri-tjetrit
	Teksti, reklama, etiketa produktesh

https://junior-albania.org/	

	3
	
	Biznesi dhe kultura
	Nxënësit imagjinojnë se ndodhen në një restorant në një vend tjetër dhe diskutojnë pse njerëzit mund të zgjedhin ushqime, produkte ose shërbime të ndryshme nga ato që zgjedhin në Shqipëri
	Parashikim me terma, tabelë krahasuese, diskutim
	Vlerësimi i punës në grup dhe individual.
Vlerësim për prezantimin 
me gojë
	Teksti, oto reklamash nga vende të ndryshme, krahasime produktesh
https://junior-albania.org/

	4
	
	Tregëtia globale
	Nxënësve u paraqitet situata e shkëmbimit: një nxënës ka një libër që i pëlqen shoqes, ndërsa shoqja ka një album që i pëlqen atij/asaj.
	Parashikim me terma, përpunim i përmbajtjes, reflektim individual
	Vlerësim individual
Vlerësimi 
i përgjigjeve 
me gojë
Vlerësimi i njëri-tjetrit
	Teksti, hartë bote, skemë import–eksport, etiketa “Made in…”
https://www.wto.org/english/thewto_e/whatis_e/inbrief_e/inbr_e.htm?utm_source=chatgpt.com

	5
	
	Specializimi i vendeve në prodhim dhe tregëti
	Nxënësit punojnë në grupe për të krijuar një model të thjeshtë produkti. Secili kryen një detyrë të veçantë: vizatim, prerje, emërtim ose prezantim
	Aktivizim i njohurive, lidhje e koncepteve, rrjet diskutimi
	Vlerësimi i punës në grup dhe individual.
Vlerësim për prezantimin 
me gojë
	Teksti, tabela krahasuese, fotografi të burimeve natyrore

https://data.worldbank.org/country/albania

	6
	
	Barrierat tregëtare
	Nxënësit shqyrtojnë rastin e një produkti të blerë nga jashtë vendit, çmimi i të cilit është rritur. Ata diskutojnë mundësitë dhe vështirësitë në tregtinë ndërmjet vendeve.
	Aktivizim i njohurive, analizë e ndikimeve, reflektim
	Vlerësim mes nxënësish.
Vlerësim i veprimtarisë së pavarur në grup dhe individuale
	Teksti, skema për tarifat dhe kuotat, raste të thjeshta problemore
https://data.worldbank.org/country/albania

	7
	
	Monedha dhe kursi i këmbimit
	Nxënësit imagjinojnë se kanë 100 lekë dhe diskutojnë çfarë mund të blejnë me këtë shumë. Më pas krahasojnë monedhat që përdoren në Shqipëri dhe në vende të tjera.
	Përpunim informacioni, diskutim reflektues
	Vlerësim individual, vlerësim i detyrave në klasë
	Teksti, kartëmonedha, tabela kursesh, kalkulator
    
https://junior-albania.org/


	8
	
	Fuqia punëtore globale
	Nxënësit analizojnë rastin e Albanës, e cila punon online si dizajnere grafike për një kompani suedeze
	Nxitje e diskutimit, krahasim i aftësive, rrjet diskutimi
	Vlerësim i pyetjeve me gojë, vlerësim i detyrave të shtëpisë
	Teksti, fotografi profesionesh, njoftime pune.
https://ec.europa.eu/eurostat                 

	9
	
	TEST
	
	
	Vlerësim përmbledhës
	

	10
	
	Projekt: Ora III
Tema: Zgjidhja e një problemi komunitar.
	Grupet prezantojnë produktet e tyre, argumentojnë zgjidhjet e propozuara dhe reflektojnë mbi rëndësinë e pjesëmarrjes qytetare në përmirësimin e komunitetit.
	[bookmark: _GoBack]Dikutim, prezantim, reflektim
	Vlerësim mes nxënësish, vlerësimi i punës në grup, vlerësim individual
	Interneti, foto, skica, videokaseta
https://www.instat.gov.al/  




